NYT TUNTUU PAREMMALTA. ROHKAISUN VOIMA 2/2
Älä koskaan aliarvioi sanojesi voimaa.
Rohkaisun ja lohdutuksen avulla voi päästä pitkälle.
Voit muuttaa jonkun elämän sanoilla, jotka antavat hänelle voimaa.
Mitä tapahtuisi, jos me kaikki alkaisimme rohkaista muita?
Kiitos, että olet liittynyt seuraani. Puhun rohkaisun voimasta.
Tuokoon puheeni toivoa elämääsi.
EDELLISESSÄ JAKSOSSA
Saarnani "Nyt tuntuu paremmalta" kertoo rohkaisun voimasta.
Raamattu puhuu paljon rohkaisusta ja sen tärkeydestä.
Se sanoo, että voimme rohkaista itseämme ja muita Herrassa.
Opitaan pitämään huolta sielustamme.
Sielu on todellinen minämme, sisimpämme, ajatustemme lähde.
Lannistavat sanat vievät meiltä tahdonvoiman.
Rukoilen, että ymmärtäisimme, että Jumala on antanut meille -
mahdollisuuden olla rohkaisijoita. Käytetään se hyväksemme!
Pari viikkoa sitten tapahtui jotain erikoista.
Eräs toimistossani työskennellyt nainen toi seurakuntaan kirjekuoren, -
jossa luki: "Luottamuksellinen, annettava pastori Brian Houstonille".
Joku laittoi sen pöydälleni kertomatta, mistä se oli tullut.
Avasin sen, enkä ollut uskoa silmiäni.
Kuoressa oli kaikki koulutodistukseni 1950- ja 1960-luvuilta.
En edes tiennyt, että ne olivat vielä olemassa!
Käsissäni olivat kaikki todistukseni Uudesta-Seelannista, -
sekä alakoulun, yläkoulun että lukion todistukset.
Takaan, etten edes tiennyt niiden olemassaolosta.
Kävi ilmi, että äitini oli saanut ennen kuolemaansa tietää, -
että olin kirjoittanut kirjaa Darrell Annin kanssa.
Hän oli antanut tälle todistukseni siltä varalta, että niistä olisi hyötyä.
Jos näkisitte ne, tietäisitte, ettei niitä voi julkaista missään, -
ainakaan kirjassa, jota olen itse ollut kirjoittamassa.
Ne ovat nimittäin todella lannistavia.
Kerrankin sain kokeesta nolla pistettä, koska rikoin kokeen sääntöjä.
Muistan tuon tapauksen.
Uudessa-Seelannissa olin aivan pihalla biologiasta.
Istuin erään australialaisen diplomaatin pojan vieressä, -
joka oli fiksu kaveri.
En ymmärtänyt eräästä kysymyksestä mitään ja katselin, -
kuinka hän piirteli hienoja kaavioita.
Yllättäen vastauksestani tuli kopio hänen vastauksestaan.
Se näytti hyvältä, kunnes opettaja luki hänen vastauksensa.
Hän ei ymmärtänyt siitä mitään, ja pelini oli pelattu.
Nolla pistettä.
Kenties kaikkein lannistavin aine oli liikunta.
Kuvittele nyt pientä poikaa paljain jaloin -
Uuden-Seelannin kylmyydessä tuomassa äidilleen todistusta, -
jossa luki liikunnan kohdalla: "Kömpelö".
Loppuosa on vielä pahempi: "Ei hallitse lihaksiaan."
Tuo jos mikä tuhoaa lapsen sielua! Minähän olen loistava liikunnassa.
Olen hyvä kaikessa liikunnassa, jossa ei tarvitse ottaa palloa kiinni, -
lyödä tai syöttää sitä, hypätä, juosta, laukoa tai taklata.
Niin kauan kuin minun ei tarvitse tehdä mitään noista, olen loistava.
Sanat voivat murskata sielun, ja siksi rohkaisu on niin tärkeää.
Se virvoittaa hengen ja parantaa sielun, kuten jae Snl. 25:25 sanoo: -
"Kuin nääntyväiselle raikas vesi on hyvä sanoma kaukaisesta maasta."
Asia on juuri niin.
Rohkaisu ja hyvät uutiset ovat kuin vettä janoiselle sielulle.
Ei siis jätetä käyttämättä tilaisuutta rohkaista muita.
Sitoudutaan käyttämään sitä, mitä Jumala on meille antanut -
ja olemaan rohkaisijoita aina, kun vain pystymme.
Gal. 6:9. "Ja kun hyvää teemme, älkäämme lannistuko, -
sillä me saamme ajan tullen niittää, jos emme väsy."
Kaikki väsyvät joskus. Elämä iskee vasten kasvoja ja lannistaa meidät.
Jopa ulkomaisten seurakuntiemme pastorit kohtaavat vaikeita aikoja.
Haluan aina kuunnella heitä herkällä korvalla.
Yritän haastaa ihmisiä tavoittelemaan suuria, mutta en halua tuhota heitä.
Elämä ja ihmiset voivat olla lannistavia, jopa seurakunnassa.
He eivät aina tarkoita sitä, mutteivät vain ole sitoutuneita rohkaisemaan.
Vuosia sitten seurakunnassamme oli eräs yksinhuoltajaäiti, -
jonka elämässä ei ollut juuri iloa.
Hänen lapsensa oli vammainen, ja hän oli yksin ja masentunut.
Hän halusi jutella kanssani.
Tuohon aikaan eräs pastoriystäväni haastoi minua ottamaan permanentin.
Se tarkoittaa tiukkoja kiharoita, jos joku nuorista ei tiedä.
Minulla oli isot viikset ja takatukka, -
ja ystäväni lupasi ottaa permanentin, jos minäkin tekisin niin.
Niinpä tein sen. Muistaako kukaan, kun minulla oli kiharat?
Kaverini hiuksissa oli pieniä laineita, jotka kestivät pari päivää, -
mutta omat kiharani kestivät kuukausikaupalla.
Tuo masentunut äiti tuli tapaamaan minua, katsoi minua ja alkoi nauraa.
Hän nauroi nauramistaan, kunnes kyyneleet valuivat hänen poskillaan.
Lopulta hän sai koottua itsensä, ja kysyin: "Miten voin auttaa sinua?"
Hän sanoi: "Ei minun tarvitsekaan enää jutella kanssasi.
Minulla on nyt todella hyvä olo. Nyt tuntuu paljon paremmalta."
Hän tarvitsi vain kunnon naurun.
Ehkä ihmettelet, miksi positiivisessa ympäristössä on niin paljon iloa -
ja miksi meistä on niin tärkeää, että vain pidämme hauskaa yhdessä.
Siksi, että se rakentaa ihmisiä.
Iloinen sydän tekee hyvää ja toimii kuin lääke.
Rohkaisussa ja naurussa on voimaa, joka voi virvoittaa sielun.
Se voi parantaa sielun ja antaa ruumiiseen uutta elämää, -
ja yhtäkkiä Jeesuksen voima voi antaa meille väsyneille energiaa.
Joku ajattelee, ettei Hillsongissa tapahdu mitään lannistavaa.
Meitä onkin siunattu, mutta matkan varrella on ollut paljon vaikeuksia -
ja paljon syitä lannistua.
Maailmanlaajuisestikin katsottuna olemme siunattuja.
Lontoon Dominion-teatterissa kokoontuu 10 000 ihmistä -
joka sunnuntai, mutta aluksi ei ollut näin.
Pariskunta, jonka lähetimme sinne, kolkutti ihmisten oville kaksi vuotta.
Kahden vuoden kuluttua Hillsongin Lontoon-seurakunnassa -
oli 20―25 ihmistä, ja pastorit olivat johdattaneet heidän kaikki uskoon.
Joukossa oli yksi englantilainen poplaulaja ja yksi huippunäyttelijä, -
mutta silti se oli lannistavaa.
Pastorimme Gary ja Kathy Clarke saivat aikaan vähän elämää, -
mutta silti seurakunta oli pieni. Kokoonnuimme eräässä koulussa, -
ja saimme tilaisuuden kokoontua ensi kertaa teatterissa.
Myöhemmin teatterit ovat olleet meille tärkeitä New Yorkissa, -
jossa tuhannet jonottavat kokouksiin, joita pidämme pienessä teatterissa, -
Lontoossa ja jopa Pariisissa.
Pariisin Hillsong-seurakunta kokoontuu pienessä teatterissa -
Saint Germainin lähellä, ja siellä käy nykyisin pari tuhatta ihmistä.
Lontoossa pääsimme ensi kertaa kokoontumaan teatteriin.
Se oli läpimurto, mutta myös valtava askel pienelle seurakunnallemme.
Gary soitti ja kysyi, voisinko mitenkään tulla mukaan avajaisiin.
Menin sinne, ja Darlene Zschech tuli ylistysbändinsä kanssa.
Tilaisuutta oli mainostettu, ja paikalle tuli valtavasti ihmisiä, tuhansia.
Se oli todella rohkaisevaa. Ihmisiä oli niin paljon, että poliisi -
raivasi tilaa jalkakäytävällä, jotta ihmiset mahtuisivat kulkemaan.
Teatterin omistajat kuitenkin panikoivat ja heittivät meidät ulos.
Puhuin teatterin avajaisissa, ja Robert Ferguson puhui Lontoossa -
neljä viikkoa myöhemmin, kun teatteri suljettiin. Se oli lannistavaa.
Viime vuonna joku kysyi minulta pastorikoulussa: -
"Onko Hillsongissa koskaan ollut mitään, mikä ei olisi toiminut?"
Kysyin: "Oletko koskaan kuullut Milanon Hillsong-seurakunnasta?"
Kukaan ei ollut kuullut siitä. Sanoin: "Tässä on vastaus kysymykseesi."
Perustimme seurakunnan Milanoon, mutta sitä ei enää ole.
Homma ei koskaan toiminut.
Saatamme kuvitella, että muilla mikään ei koskaan mene pieleen, -
mutta kaikilla on lannistavia hetkiä.
Jos kuitenkin päätämme luoda rohkaisevan ilmapiirin, -
seurakuntaamme tai kotiimme, lannistuminen ei saa viimeistä sanaa.
Lannistumisen hetkistä nousee usein uskomaton siunaus ja rohkaisu.
Haluan siis rohkaista teitä ottamaan vastuun siitä, -
että kylvätte ympärillenne rohkaisua, missä vain liikuttekin.
Kuulkaa, mitä jakeessa Hepr. 10:25 sanotaan yhteen kokoontumisesta: -
"älkäämme jättäkö omaa seurakunnankokoustamme, -
niin kuin muutamien on tapana, vaan kehoittakaamme toisiamme, -
sitä enemmän, kuta enemmän näette tuon päivän lähestyvän."
Eli siis, mitä vaikeammiksi ajat käyvät, sitä tärkeämpää on kokoontua yhteen.
Ja Jumala haluaa, että rohkaisemme toisiamme, kun tulemme yhteen.
Masentuneina meillä on suuri kiusaus eristäytyä.
Haluamme vain hautautua peiton alle. Se on typerintä, mitä voimme tehdä.
Juuri silloin, jos koskaan, meidän tulisi uhrata ylistystä -
ja raahata itsemme seurakuntaan, rohkaisevaan ilmapiiriin, -
koska Raamattu sanoo, ettei meidän tule hylätä seurakunnankokousta.
Siellä rohkaisemme itseämme Herrassa sitä enemmän, -
mitä vaikeammiksi ajat käyvät.
Mitä tapahtuu, kun päätämme olla rohkaisijoita?
Ilmapiiri muuttuu niin elämässämme, seurakunnassamme, -
kodissamme kuin avioliitossamme.
Raamattu osaa joskus ilmaista asiat varovasti.
Se on joskus jopa huvittavaa.
Apostolien tekojen luvussa 20 kerrotaan, kuinka Paavali saarnasi -
kokouksessa, joka alkoi kello 17:30. Hän innostui ja jatkoi puoleen yöhön.
Ehkäpä minäkin teen samoin, yrittäkää jaksaa.
Paavalin saarnatessa eräs mies alkoi nuokkua, nukahti, -
putosi alas ikkunasta ja kuoli. Eikö kuulosta rohkaisevalta?
Paavali juoksi alas, painautui miestä vasten ja herätti hänet kuolleista.
Kokous jatkui, ja jakeessa Apt. 20:21 sanotaan: -
"Ja he veivät pojan sieltä elävänä ja tulivat suuresti lohdutetuiksi."
Englanninkielinen käännös sanoo: "tulivat jonkin verran lohdutetuiksi".
Kuollut herätettiin, ja se rohkaisi heitä vain vähän!
Jos niin tapahtuisi täällä, kokouksen ilmapiiri muuttuisi täysin.
Ihmiset odottaisivat, että seuraavaksi voisi tapahtua mitä vain.
Urheilussa kotiottelu on usein yleisön ja pelaajien välistä vuoropuhelua.
Ilmapiiri on jännittynyt, ja kun peli kulkee, yleisö herää eloon.
Se alkaa huutaa ja kannustaa. Kun joukkueella on huono kausi, -
yleisöä on vähän ja ilmapiiri surkea.
Tässä näkyy rohkaisun voima. Jos haluamme parantaa ilmapiiriä, -
puhutaan toisistamme hyvää ja rohkaistaan toisiamme.
Se muuttaa ilmapiirin.
Rohkaisu myös vähentää luovuttamisten määrää.
Kansainvälisesti katsottuna niiden pastorien määrä, -
jotka aloittavat työnsä nuorina ja jatkavat sitä koko elämänsä, -
on järkyttävän pieni.
Monien pastoriystävieni elämä ei todellakaan ole rohkaisevaa.
He ovat lannistuneita ja masentuneita.
Tutkimusten mukaan yleisin syy palvelutyöstä luopumiseen -
on juuri lannistuminen.
Myös avioeroluvut ovat liian korkeita. Rohkaisu alentaisi niitä.
Raamattu sanoo näin jakeessa 1. Tess. 3:2: -
"ja lähetimme Timoteuksen, veljemme ja Jumalan palvelijan -
Kristuksen evankeliumissa, -
vahvistamaan teitä ja rohkaisemaan teitä uskossanne".
Eräässä käännöksessä sanotaan: "Vahvistamaan teitä rohkaisun avulla".
Juuri sitä rohkaisu tekee, se vahvistaa ihmisiä.
Jos et täytä kotiasi rohkaisulla, älä ihmettele, jos avioliittosi horjuu.
Jos haluat vahvistaa liittoasi, muista rohkaisun voima.
Olen onnellinen siitä, että vaimoni on ottanut asiakseen rohkaista minua.
Rohkaisevassakin ilmapiirissä johtaja voi joskus lannistua, -
mutta vaimoni on aina päättänyt olla suurin fanini ja tukijani.
Aamen sille!
Tiedättekö, että aina ei ole näin?
Valitettavasti monien pastorien vaimot ovat heidän suurimpia arvostelijoitaan.
Kun pastori tulee lavalta uupuneena, vaimo kertoo saarnan kaikki virheet -
ja vie häneltä kaiken rohkeuden.
Jos haluat vahvistaa ihmisten uskoa, täytä heidät rohkaisulla.
Rohkaisu vahvistaa heitä niin, etteivät he menetä uskoaan.
Se vahvistaa lapsiasi ja heidän tulevaisuuttaan.
He eivät lannistu ja horju, vaan elävät vahvaa elämää, -
koska otit asiaksesi rohkaista heitä.
Kristittyinä meillä ei ole mitään syytä olla elämättä elämäämme -
täynnä rohkaisua ja tietäen, kuinka rohkaista itseämme ja muita.
Siksi kristinusko on täydellinen pohja elämälle, joka on innostunutta, -
ei lannistunutta ja masentunutta.
Kuunnelkaa jaetta 2. Kor. 1:3: -
"Kiitetty olkoon meidän Herramme Jeesuksen Kristuksen Jumala ja Isä, -
laupeuden Isä ja kaiken lohdutuksen Jumala".
Hän on kaiken rohkaisun ja lohdutuksen Jumala.
Entä Pyhä Henki? Jeesus kutsuu Häntä Lohduttajaksi.
Rohkaiseminen ja lohduttaminen kuvaavat Pyhää Henkeä.
Raamattu itse sanoo, että sen sanat tuovat lohdutusta. Room. 15:4: -
"Sillä kaikki, mikä ennen on kirjoi- tettu, on kirjoitettu meille opiksi, -
että meillä kärsivällisyyden ja Raa- matun lohdutuksen kautta olisi toivo."
Meillä on kaiken lohdutuksen Jumala, Pyhä Henki on Lohduttajamme, -
Raamattu on täynnä rohkaisua. Entäpä Hengen lahjat?
1. Kor. 14:3. "Mutta profetoiva puhuu ihmisille rakennukseksi -
ja kehoitukseksi ja lohdutukseksi."
Rakentava puhe rohkaisee, kehottaminen haastaa ja inspiroi,
lohduttaminen rohkaisee.
Kun armolahjat virtaavat, se rohkaisee ihmisiä.
Kuunnelkaa, mitä toisten uskosta sanotaan jakeessa 1. Tess. 3:7: -
"sentähden olemme teidän uskostanne, veljet, saaneet -
lohdutusta teihin nähden kaikessa hädässämme ja ahdistuksessamme".
Uskonne tässä kokouksessa, ojentautumisenne ja uskon ilmapiiri -
levittää rohkaisua ympärillenne.
Jumala on kaiken rohkaisun Jumala, Pyhä Henki rohkaisee, -
Raamattu lohduttaa ja johtaa kohti toivoa.
Armolahjat tuovat rohkaisua. Ilmassa on uskoa, joka rohkaisee.
Meillä on toivo taivaasta, joka rohkaisee. 1. Tess. 4:17―18: -
"sitten meidät, jotka olemme elossa..." Onko täällä ketään, joka on elossa?
"...jotka olemme jääneet tänne, temmataan yhdessä -
heidän kanssaan pilvissä Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Tulevaisuutenne on taivaassa. Se on rohkaisevaa.
Saamme myös rohkaisua yhteydestä, vain siitä, että olemme yhdessä: -
1. Tess. 5:11. "Sentähden kehoittakaa toisianne -
ja rakentakaa toinen toistanne, niinkuin teettekin."
"älkäämme jättäkö omaa seurakunnankokoustamme, -
niin kuin muutamien on tapana, vaan kehoittakaamme toisiamme, -
sitä enemmän, kuta enemmän näette tuon päivän lähestyvän."
Haluatko, että ihmisistä ympärilläsi tuntuisi paremmalta -
niin kuin tuosta yksinhuoltajaäidistä?
Täytä siis ympäristösi rohkaisulla.
Monet ovat parempia aloittamaan asioita kuin saattamaan ne loppuun.
Myös monet pastorit luovuttavat.
Tärkein syy siihen on lannistuminen. Se tappaa elämän ja näyn.
Se koskee meitä kaikkia ja voi iskeä silloin, kun vähiten sitä odotamme.
Joskus lannistumme jopa kannustavassa ilmapiirissä.
On tärkeää osata rohkaista itseään ja puhua itselleen Jumalan sanaa.
On hienoa, että Pyhä Henki on Lohduttajamme ja Rohkaisijamme, -
että Jumala on lohdutuksen Jumala ja että Raamattu rohkaisee meitä.
Myös armolahjat, kuten profetointi, tuovat Uuden testamentin mukaan -
kehotusta, rakennusta ja lohdutusta.
Me uskovat voimme siis rohkaista ja lohduttaa itseämme monin tavoin, -
jos vain emme eristäydy ja anna lannistumisen voittaa itseämme.
Lannistumisen hetkiä tulee, mutta kaiken rohkaisun Jumala -
pitää huolen siitä, ettei lannistumisen tarvitse koskaan olla pysyvä olotila.
Opiskelin Australiassa, kun kuulin, ettei äitini voinut hyvin.
Hän oli ollut välillä sairaalassa, ja tiesin, että hän halusi minut kotiin.
Se oli pelottavaa. Tiesin myös, että isäni tarvitsi jonkun, -
joka tulisi tuomaan voimaa ja rohkaisemaan.
Lennon aikana rukoilin ja kysyin Jumalalta, mitä Hän haluaisi -
minun sanovan perillä, mitä Raamatun jakeita käyttäisin.
Kun saavuin Keniaan, isäni tuli lento- kentälle ja oli innoissaan tulostani.
Meillä oli kuitenkin kiire äidin luo.
Muistan, että rohkaisin häntä, koska tilanne pelotti meitä molempia.
Luin jakeen Joos. 1:5, jossa Jumala sanoo Joosualle, -
ettei tule koskaan jättämään tätä.
Keskustelimme siitä ja rohkaisimme toisiamme sanomalla, -
että kyllä, Jumala on kanssamme.
Menimme sairaalaan, ja lääkäri sanoi meille lyhyesti, -
että oli aika mennä sisään ja puhua äidin kanssa viimeisen kerran.
Yksi vaikeimmista hetkistä oli, kun isä puhui äidille rakkaudestaan -
ja tavallaan jätti tälle jäähyväiset.
Katsoin häntä ja näin, kuinka vaikeaa se hänelle oli.
Kaikesta huolimatta tuo sama jae, joka oli sydämessäni, -
Joos. 1:5, rohkaisi minua.
Tiesin varmasti, että Jumala oli kanssamme.
Kun vedet nousevat ympärilläni -
kun edessäni olevalla polulla on vuoria, -
katson rakkauteen, joka ei petä -
ja armoon, joka on kaikki, mitä tarvitsen.
Huuda, huuda Jeesuksen Kristuksen nimeä.
Se on ainoa nimi, joka pelastaa.
Sillä ei ole ketään Jumalamme kaltaista, -
ei ketään Hänen kaltaistaan, -
ei mitään, joka kestäisi Sinun edessäsi...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Kiitos seurastasi, arvostan sitä. Twiittaa minulle palautetta ohjelmasta.
Rukoilen, että ohjelma rohkaisee ja siunaa sinua. Mahtavaa viikkoa!
Suomennos: Anni Lähteenmäki